|  |  |  |
| --- | --- | --- |
| Prvi.jpg | | 24. X 2022. Број  **334/22** |
|  |  | |

|  |
| --- |
| САОПШТЕЊЕ ЗА МЕДИЈЕ |
| **октобар 2022.** |

**Просјечна нето плата у септембру 1 189 КМ**

**У свих 19 подручја (IX 2022/IX 2021) забиљежен номинални раст нето плате**

Просјечна мјесечна нето плата у Републици Српскојисплаћена у септембру 2022. године износила је1 189 КМ и у односу на август 2022. номинално je већа за 2,0%, а реално за 1,0%, док је у односу на исти мјесец претходне године номинално већа за 15,9%, а реално мања за 0,2%. Просјечна мјесечна бруто плата износила је 1 798 КМ.

Посматрано по подручјима, у септембру 2022. године највиша просјечна нето плата исплаћена је у подручју *Финансијске дјелатности и дјелатности осигурања* и износила је 1 620 КМ, а најнижа просјечна нето плата у септембру 2022. исплаћена је у подручју *Грађевинарство*,872 КМ.

У септембру 2022. године, у односу на септембар 2021, у свих 19 подручја забиљежен је номинални раст нето плате, од чега највише у подручјима *Образовање* 23,3%, *Пољопривреда, шумарство и риболов* 21,1% и *Пословање некретнинама* 20,9%.

KM



Графикон 1. Просјечна нето плата по мјесецима

**Мјесечна инфлација у септембру 2022. године 1,0%**

**Годишња инфлација (IX 2022/IX 2021) 16,1%**

Цијене производа и услуга које се користе за личну потрошњу у Републици Српској, мјерене индексом потрошачких цијена, у септембру 2022. године у односу на претходни мјесец у просјеку су више за 1,0%, док су у односу на исти мјесец претходне године у просјеку више за 16,1%.

Од 12 главних одјељака производа и услуга, више цијене на годишњем нивоу забиљежене су у једанаест, а ниже цијене у једном одјељку.

Највећи годишњи раст цијена у септембру 2022. године, забиљежен је у одјељку *Превоз* 28,4% због виших цијена у групи Ваздушни превоз путника од 63,8% и у групи Горива и мазива за лична возила од 41,3%, потом у одјељку *Храна и безалкохолна пића* 26,7%, усљед виших цијена у групи Уља и масноће од 47,0%, слиједи одјељак *Становање,* са растом од 12,6%, усљед повећања цијена у групи Течна горива од 57,7%, а затим одјељци *Намјештај и покућство* и *Ресторани и хотели* са повећањем од по 11,6%, због виших цијена у групама Теписи и друге подне облоге од 17,1%, односно Услуге у ресторанима и кафићима од 14,1%.

Више цијене од 8,9% забиљежене су у одјељку *Рекреација и култура* усљед повећања цијена у групи Производи за кућне љубимце од 29,4%, потом у одјељку *Остали производи и услуге* 8,0%, због виших цијена у групама Предмети за личну хигијену од 12,9% и Услуге фризерских салона од 12,7%, затим у одјељку *Алкохолна пића и дуван* 2,2%,усљед виших цијена у групи Вино од 8,2% и у одјељку *Комуникације* 1,7% због виших цијена у групи Телефонске и телефакс услуге од 1,8%. Слиједи одјељак *Здравство* са растом од 0,4%, усљед повећања цијена у групи Стоматолошке услуге од 3,6%, док је повећање од 0,1% забиљежено у одјељку Образовање због виших цијена у групи Предшколско образовање од 0,8%.

Ниже цијене на годишњем нивоу, у септембру 2022. године, забиљежене су у одјељку Одјећа и обућа 5,1%, усљед сезонских снижења конфекције и обуће током године.

%

Графикон 2. Мјесечна и годишња инфлација

**Календарски прилагођена индустријска производња (I-IX 2022/I-IX 2021) већа 3,6%**

Календарски прилагођена индустријска производња у Републици Српској периоду јануар-септембар 2022. године у поређењу са истим периодом 2021. године већа je за 3,6%.

Десезонирана индустријска производња у Републици Српској у септембру 2022. године у поређењу са августом 2022. године мања је за 3,0%.

Укупна календарски прилагођена индустријска производња у Републици Српској у септембру 2022. године, у поређењу са септембром 2021. године, мања је за 1,6%.

Графикон 3. Индекси индустријске производње септембар 2018 – септембар 2022. (∅2015=100)

**Број запослених у индустрији (I-IX 2022/I-IX 2021) већи 1,0%**

Број запослених у индустрији у периоду јануар – септембар 2022. године, у односу на исти период прошле године већи је за 1,0%.

Број запослених у индустрији у септембру 2022. године у односу у на просјек 2021. године већи је за 0,8% и у односу на исти мјесец прошле године већи за 0,1%.

**Највећи обим робне размјене остварен са Србијом**

У периоду јануар - септембар 2022. године остварен је извоз у вриједности од четири милијарде 62 милиона КМ, што је за 27,8% више него у периоду јануар - септембар 2021. године, те увоз у вриједности од пет милијарди 221 милион КМ, што је за 31,0% више него у периоду јануар - септембар 2021. године, док је проценат покривености увоза извозом износио 77,8%.

У септембру 2022. године остварен је извоз у вриједности од 469 милиона КМ, што је 10,1% више него у истом мјесецу 2021. године, те увоз у вриједности од 666 милиона КМ, што је за 26,1% више него у септембру претходне године.

У погледу географске дистрибуције робне размјене Републикe Српскe са иностранством, у периоду јануар - септембар 2022. године, највише се, од укупно оствареног извоза, извозило у Србију и то у вриједности од 702 милиона КМ (17,3%) и у Хрватску 566 милиона КМ (13,9%). У истом периоду, највише се, од укупно оствареног увоза, увозило из Србије и то у вриједности од 920 милионa КМ (17,6%) и из Италије, у вриједности од 852 милиона КМ (16,3%).

Посматрано по групама производа, у периоду јануар - септембар 2022. године, највеће учешће у извозу остварује електрична енергија са 393 милиона КМ, што износи 9,7% од укупног извоза, док највеће учешће у увозу остварују нафтна уља и уља добијена од битуменозних минерала (осим сирових), са укупном вриједношћу од 431 милион КМ, што износи 8,2% од укупног увоза.

хиљ. КМ

2022

2021

Графикон 4. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:** |
| **Статистика рада**  Биљана Глушац  [biljana.glusac@rzs.rs.ba](mailto:biljana.glusac@rzs.rs.ba) |
| **Статистика цијена**  Жељка Драшковић  [zeljka.draskovic@rzs.rs.ba](mailto:zeljka.draskovic@rzs.rs.ba) |
| **Статистика индустрије и рударства**  Андреа Ерак-Латиновић  [andrea.erak@rzs.rs.ba](mailto:andrea.erak@rzs.rs.ba); |
| **Статистика спољне трговине**  мр Сања Стојчевић Увалић  [sanja.stojcevic@rzs.rs.ba](mailto:sanela.borojevic@rzs.rs.ba) |

|  |
| --- |
|  |
| Саопштење припремило одјељење за дисеминацију |
| Дарко Милуновић, директор Завода, главни уредник  Владан Сибиновић, начелник одјељења  Република Српска, Бања Лука, Владике Платона бб  Издаје Републички завод за статистику  Саопштење је објављено на Интернету, на адреси: www.rzs.rs.ba  тел. +387 51 332 700; E-mail: [stat@rzs.rs.ba](file:///\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)  **Приликом коришћења података обавезно навести извор** |